04/07/2014 | Administración LocalMunicipal
Boiro
Aprobación definitiva da Ordenanza municipal reguladora das axudas de emerxencia social

O Pleno desta corporación, na sesión ordinaria do 8 de maio de 2014, aprobou de xeito inicial a Ordenanza municipal reguladora das axudas de emerxencia social. Á vista de que durante a exposición pública do expediente non se formulou ninguna alegación nin reclamación ó respecto, de conformidade co previsto no artigo 49 da Lei 7/1985, do 2 de abril, a ordenanza considérase aprobada de xeito definitivo, publicándose o seu texto con este anuncio. A Lei 10/2013, de 27 de novembro, de inclusión social de Galicia, regula os instrumentos orientados a prever o risco de exclusión, a paliar situacións de exclusión persoal, social e laboral, e a facilitar a inclusión daquelas persoas que carezan dos recursos persoais, sociais ou económicos suficientes para o exercicio efectivo dos dereitos sociais da cidadanía. En concreto, un dos instrumentos destinados á inclusión e á prevención da exclusión son as axudas de emerxencia social, prestacións non periódicas de natureza económica e subvencións destinadas a aquelas persoas, integradas nunha unidade de convivencia, cuxos recursos resulten insuficientes para facer frente a gastos específicos, de carácter ordinario ou extraordinario, necesarios para prever, evitar ou paliar situacións de marxinación social. Tendo en conta que os recursos en concepto de axudas de emerxencia social competencia do Goberno Galego se tornan insuficientes para atender a demanda de axudas aos veciños do Concello de Boiro, este Concello pretende establecer anualmente unha partida económica co obxectivo de poder atender as solicitudes que non puideron ser satisfeitas coa consignación orzamentaria do Goberno Galego. Por outro lado, mediante a Lei Estatal 38/2003 de 17 de abril, apróbase a Lei Xeral de Subvencións (BOE nº 276, de 18 de novembro de 2003), sendo o seu obxecto a regulación do réxime xurídico xeral das subvencións outorgadas polas Administracións Públicas, entre as que se atopan as entidades que integran a Administración Local, segundo recolle o artigo 3.1b) da Lei 38/2003. O artigo 17.2 da Lei Xeral de Subvencións establece que as bases reguladoras de subvencións das corporacións locais deberanse aprobar no marco das bases de execución do orzamento, a través dunha ordenanza xeral de subvencións ou mediante unha ordenanza específica para as distintas modalidades de subvencións, establecéndose ademais na Disposición Adicional decimocuarta da citada Lei, que os procedimentos regulados na Lei 38/2003 adaptaranse regulamentariamente ás condicións de organización e funcionamento das corporacións locais. Chegados a este punto e, polo que se refire ás subvencións de referencia dende os Servizos Sociais do Concello de Boiro, procedeuse a elaboración dunha ordenanza adaptada á Lei 38/2003 Xeral de Subvencións e ao seu Regulamento de desarrollo, aprobado por Real Decreto 887/2006, de 21 de xullo, así como a nova Lei 10/2013, de 27 de novembro, de inclusión social de Galicia. Con base ao exposto establécese a presente Ordenanza Reguladora das Axudas de Emerxencia Social do Concello de Boiro destinadas a prever, evitar ou paliar situacións de marxinación social, xestionadas polos Servizos Sociais municipais, coas seguintes disposicións: É obxecto desta Ordenanza a regulación das axudas de emerxencia social municipais, prestacións económicas subsidiarias e/ou complementarias das axudas de emerxencia social establecidas polo Goberno Galego.1. As axudas de emerxencia social municipal son prestacións non periódicas, de natureza económica, destinadas a aquelas persoas integradas nunha unidade de convivencia cuxos recursos resulten insuficientes para facer frente a gastos especificos, de carácter ordinario ou extraordinario, necesarios para prever, evitar ou paliar situacións de exclusión social.2. As axudas de emerxencia social municipal terán a natureza subvencional, quedando a súa concesión suxeita á existencia de crédito consignado para esa finalidade no Orzamento Municipal.3. Para definir unidade de convivencia, e vivenda ou aloxamento, estarase ao disposto no artigo 11 da Lei 10/2013, de 27 de novembro, de inclusión social de Galicia. Aos efectos do previsto no parágrafo 1 do artigo anterior, terán a consideración de gastos específicos, de carácter ordinario ou extraordinario, necesarios para prever, evitar ou paliar situacións de exclusión social, en todo caso, os seguintes gastos: a) Gastos necesarios para o disfrute e mantemento da vivenda ou aloxamento habitual, incluíndo: 1. Gastos de aluguer.2. Gastos derivados de xuros e de amortización de créditos contraídos con anterioridade á situación de emerxencia social como consecuencia da adquisición dunha vivenda ou aloxamento.3. Gastos de enerxía, auga, sumidoiros, lixo, así como os correspondentes ao imposto de bens inmobles de natureza urbana e rústica.4. Gastos necesarios para a habitabilidade e de equipamento básico da vivenda ou aloxamento habitual, considerándose como tales os seguintes: - Gastos de mobiliario. - Gastos de electrodomésticos da denominada “liña branca”. - Gastos de adaptación ou reparación da vivenda. - Gastos de instalacións básicas na vivenda. b) Gastos relativos ás necesidades primarias dunha ou máis persoas membros da unidade de convivencia, tales como vestido, educación e formación e atención sanitaria, non cubertas polos diferentes sistemas públicos. c) Gastos de endebedamento previo orixinados por algún dos conceptos de gasto sinalados nos apartados a) e b) ou pola realización de gastos necesarios para atender outras necesidades básicas da vida diaria. Tamén se poderán abonar aqueloutros conceptos que a criterio dos servizos sociais comunitarios teñan como obxecto paliar situacións de exclusión social. En tódolos casos, os servizos sociais deberán xustificalo mediante o correspondente informe.1. As axudas de emerxencia municipal teñen carácter finalista, debendo destinarse únicamente ao obxecto para o que foran concedidas, a excepción do punto 4. C deste mesmo artigo.2. As axudas de emerxencia municipal teñen carácter subsidiario e, no seu caso, complementario de todo tipo de recursos e prestacións sociais de contido económico previstos na lexislación vixente que puideran corresponder á persoa beneficiaria ou a calquera das persoas membros da súa unidade de convivencia, así como, no seu caso, a outras persoas residentes na mema vivenda ou aloxamento, incluídas nas axudas de emerxencia social.3. As axudas de emerxencia social municipal previstas para a cobertura dos gastos de aluguer son incompatibles coa renda de inclusión social de Galicia (artigo 20.5). Igualmente serán incompatibles coa prestación complementaria da vivenda as axudas de emerxencia social dirixidas a cubrir os gastos de vivenda citados no apartado a) do artigo 3 da presente Ordenanza. Estas axudas tamén serán incompatibles naqueles conceptos para os que xa se recibiran axudas de emerxencia social.1. As axudas de emerxencia municipal son intransferibles e, polo tanto, non poderán: a) Ofrecerse en garantía de obrigas. b) Ser obxecto de cesión total ou parcial. c) Ser obxecto de compensación ou desconto, salvo para o reintegro das prestacións indebidamente percibidas, nos termos previstos no Capítulo IV desta Ordenanza, ou cando teña débedas con este Concello e dita débeda se atope en vía executiva. d) Ser obxecto de retención ou embargo, salvo nos supostos e cos límites previstos na lexislación xeral do Estado que resulto de aplicación. Poderán ser beneficiarias das axudas de emerxencia municipal, nas condicións previstas nesta Ordenanza, aquelas persoas que cumplan os requisitos vixentes en cada momento e establecidos para obter as axudas de emerxencia social outorgadas polo Goberno Galego, non contradictorias co establecido no seguinte apartado: a) Estar empadronadas e ter residencia efectiva no Concello de Boiro con dous anos de antelación á data de presentación da solicitude. En caso de concurrencia de persoas beneficiarias aplicarase o disposto na normativa reguladora das axudas de emerxencia social do Goberno Galego. Serán obrigas das persoas beneficiarias das axudas de emerxencia social municipal: a) Aplicar as axudas de emerxencia municipal recibidas a finalidade para a que foran outorgadas. b) Facer valer, tanto con carácter previo ao dictado da correspondente resolución como durante o período de percepción da axuda, todo dereito ou prestación de contido económico que lle puidera corresponder á persoa solicitante ou a calquera das persoas membros da súa unidade de convivencia. c) Comunicar ao Concello no prazo máximo de quince días naturais contados a partir do momento no que se produzan, os feitos sobrevidos en relación co cumprimento dos requisitos que puideran dar lugar ao aceso as axudas e, maís específicamente, os seguintes: 1. Feitos que afecten a composición da unidade de convivencia, así como, no seu caso, cambios de residencia relativos as demais persoas que puideran vir beneficiándose das axudas de emerxencia municipal, e, en todo caso: - Falecemento dalgunha persoa membro da unidade de convivencia. - Ingreso da persoa beneficiaria ou de calquer outra persoa membro da unidade de convivencia en centros residenciais públicos ou privados, en centros sanitarios públicos ou privados, en centros penitenciarios, en centros de desintoxicación, en centros de acollida, por un período de tempo igual ou superior a un mes. - Abandono da unidade de convivencia con saída da persoa beneficiaria do domicilio de residencia habitual. - Adopción, acollemento familiar permanente ou preadoptivo, ou tutela. - Incorporación a unidade de convivencia dunha persoa que teña un grao de consaguinidade ou afinidade con respecto á persoa titular de ata o 4º e 2º grao respectivamente. - Calquer outra modificación que afecte á composición da unidade de convivencia.2. Feitos que afecten aos recursos que serviran de base para o cálculo da contía da prestación, incluíndo: - Cambios no tipo ou na contía dos ingresos mensuais, incrementos ou diminucións patrimoniais. - Incremento de recursos debido a obtención de ingresos como consecuencia de facer valer dereitos económicos nos termos previstos no apartado b). 3. Calquer outro feito ou situación que puidera implicar a perda temporal ou definitiva dalgún dos requisitos esixidos para a concesión da axuda. d) Comunicar ao Concello no prazo máximo de quince días naturais contados a partir do momento no que se producira, calquera cambio relativo ao domicilio de residencia habitual da persoa beneficiaria. e) Reintegrar o importe das prestacións indebidamente percibidas ou na contía indebida, nos termos previstos no Capítulo IV da presente Ordenanza. f) Comparecer ante o Concello e colaborar co dito cando sexa requirido para iso, someténdose ás actuacións de comprobación por parte do Concello de Boiro e facilitar a información necesaria que lles sexa requirida. g) Xustificar a subvención requirida. h) Realizar traballos en beneficio da comunidade no caso de que se lles requira dende o Concello. Para iso, deberán aterse tanto a persoa titular como os membros da súa unidade de convivencia que se atopen en idade laboral, dispoñibles para a realización de traballos en beneficio da comunidade, cando de forma extraordinaria sexa requirido/a pola Administración, a través de organizacións de ación voluntaria do Concello, agás cando se trate de: - Persoas titulares de pensións de invalidez absoluta. - Persoas menores de 23 anos que cursen estudos académicos regrados. - Persoas que, a xuizo dos Servizos Sociais Comunitarios do Concello, non se atopen en situación de levar a cabo tarefas de traballo en beneficio da comunidade. Para a determinación da contía das axudas de emerxencia municipal estarase ao disposto nesta normativa e ao establecido anualmente mediante resolución de Alcaldía. Para a determinación dos recursos da persoa solicitante e das demais persoas membros da súa unidade de convivencia, computarase o conxunto de recursos nos termos previstos na Lei 10/2013, de 27 novembro, de inclusión social de Galicia (artigo 17). O alcalde, a proposta dos Servizos Sociais, establecerá anualmente, as contías anuais máximas a conceder, con carácter xeral, no concepto de axudas de emerxencia social municipal para cada un dos gastos específicos previstos no artigo 3 desta Ordenanza.1. Sen prexuizo do establecido no artigo anterior, para a determinación da contía máxima aplicable a cada solicitante por cada un dos gastos específicos teranse en conta os seguintes criterios: a) O nivel de recursos da persoa solicitante e das demais persoas membros da súa unidade de convivencia, así como, no seu caso, das demais persoas que puideran beneficiarse destas axudas nos termos previstos no artigo 5.1. e). b) A contía dos gastos específicos realizados ou por realizar. c) A valoración que realicen os servizos sociais respecto á efectiva necesidade do gasto e a súa importancia para contribuir á inclusión das persoas en situación de necesidade ou o seu carácter prioritario.2. A contía asignable á axuda será o resultado da aplicación dunha determinada porcentaxe sobre a contía máxima que para cada concepto estableza o alcalde mediante decreto anual de axudas de emerxencia municipal ou, caso de que o importe efectivo do gasto fora inferior á contía máxima do concepto, a porcentaxe aplicarase sobre o importe do gasto efectivo. A determinación, con base aos criterios sinalados no parágrafo 1, da porcentaxe a aplicar en cada caso, fixarase na orde anual a que fai referencia o artigo 9 da presente Ordenanza.1. A contía efectiva da axuda a conceder a cada solicitude non poderá superar: a) As contías máximas anuais establecidas para cada tipo de gasto específico no Decreto de Alcaldía que cada ano se aprobe. Esta limitación fará referencia tanto a axuda específica solicitada, como, no seu caso, á súa conxunción con outras axudas concedidas, durante o mesmo exercicio orzamentario, á persoa solicitante ou a calquera das persoas membros da súa unidade de convivencia, así como no seu caso, a outras persoas residentes na mesma vivenda ou aloxamento particular que puideran beneficiarse destas prestacións, de acordo co previsto en cada momento polo Goberno Galego. b) A contía máxima aplicable en cada caso particular, establecida segundo o procedimento previsto no artigo anterior.2. A contía aplicable en cada caso particular, establecida segundo o procedimento previsto no artigo anterior, poderá, en cambio, ser minorada polo Concello tendo en conta as dispoñibilidades orzamentarias existentes, que de selo caso, deberá minorarse a contía máxima concesible para cada concepto establecida no Decreto de Alcaldía na porcentaxe negativa que considere suficiente o Concello para dar cobertura por igual á demanda de todas as persoas solicitantes. Dita resolución adoptárase mediante decreto de Alcaldía. A concesión das axudas de emerxencia municipal e o cómputo das súas contías quedarán igualmente condicionadas aos seguintes límites: a) Para unidades de convivencia que percibiran renda de inclusión social no ano da solicitude de axudas de emerxencia social municipal, o importe global da suma dos ingresos da unidade de convivencia computables máis as prestacións e axudas económicas concesibles a unha mesma unidade de convivencia en concepto de renda de inclusión de prestación complementaria de aluguer e axudas de emerxencia social e axuda de emerxencia municipal non poderá, en ningún caso, exceder do 200% da contía máxima da modalidade de renda de inclusión social que lle puidera corresponder con carácter anual a unha unidade de convivencia das mesmas características que da persoa titular. b) No caso de persoas beneficiarias das axudas de emerxencia social municipal que non foran titulares da renda de inclusión social no ano en curso, a suma entre os ingresos computables de dita unidade de convivencia e o importe global anual da contía concedida en concepto de axudas de emerxencia social municipal non poderá, en ningún caso, exceder do 200% da contía máxima da renda de inclusión social que puidera corresponderlle con carácter anual a unha unidade de convivencia das características da persoa titular. c) Cando as axudas se destinen a cobertura de gastos derivados de intereses e de amortización de préstamos contraídos para a adquisición da vivenda ou aloxamento habitual, o período de tempo máximo para a percepción de axudas de emerxencia social municipal para este concepto non poderá exceder de doce meses, como suma total durante todo o período de existencia da unidade de convivencia ou para o abono dun crédito sobre a dita vivenda ou aloxamento habitual. Esta axuda nunca será compatible coas axudas de emerxencia social, non podendo percibir entre estas axudas e as axudas de emerxencia social para este concepto máis de doce mensualidades. O límite establecido no presente apartado c) non será de aplicación ás persoas que sexan titulares de pensións de vellez, viudedade (maiores de 65 anos) e incapacidade laboral absoluta ou gran invalidez.1. Para a determinación dos recursos mensuais da persoa solicitante, das demais persoas membros da súa unidade de convivencia, así como, no seu caso, das demais persoas que puideran beneficiarse destas axudas, estarase ao disposto no establecido na Lei de inclusión social de Galicia (artigo 17). 2. Unha vez determinados os recursos mensuais de conformidade co establecido no parágrafo anterior, a determinación dos recursos anuais, ou para o período de tempo ao que se asocian ou vaian asociarse os gastos para os que se solicitan as prestacións, fixarase multiplicando os recursos mensuais polo número de meses aos que se asocien os mencionados gastos. Aínda cando os recursos da unidade de convivencia da persoa solicitante, así como, no seu caso, das demais persoas que puideran beneficiarse das prestacións, foran inferiores ás contías susceptibles de dar aceso ás axudas, considerarase que dispoñen de recursos suficientes para facer frente aos gastos específicos considerados e, en consecuencia, non poderán ser beneficiarias das axudas de emerxencia social municipal, cando se constate que algunha das persoas membros da unidade de convivencia acede á compra de determinados bens e servizos ou conta con gastos de mantemento de determinados bens que esixen a existencia de recursos diferentes dos declarados e dos obtidos mediante a prestación, sempre que a persoa titular ou no seu caso, calquera das persoas membros da unidade de convivencia non poida acreditar que os ditos teñen a súa orixe en recursos económicos que non lle son propios. A solicitude presentaraa a persoa interesada no modelo normalizado que estará a súa disposición no Concello. Ao presentarse a solicitude de emerxencia social non deberá de presentar máis documentación que a que se lle esixa en cada momento para obter as axudas de emerxencia social. Non obstante, o Concello poderá solicitar outros documentos que considere oportunos a fin de acreditar o cumprimento dos requisitos. A residencia e convivencia acreditaranse por medio do Padrón Municipal de Habitantes. A estes efectos, o Concello incorporará ao expediente o correspondente certificado de empadronamento que incluirá a relación de tódalas persoas residentes no domicilio. En calquera caso, ao obxecto de facer efectivos os principios de axilidade e economía administrativa e, en base ao deber de cooperación e coordinación entre os distintos departamentos do Concello de Boiro, éste adoptará, no marco da xestión das axudas de emerxencia municipal, as medidas oportunas para garantizar o dereito dos cidadáns e cidadás a non aportar datos e documentos que xa obren no poder do Concello. En particular, o Concello utilizará medios electrónicos para recabar dita información sempre que, no caso de datos de carácter persoal, se conte co consentimento das persoas interesesadas nos termos establecidos pola Lei Orgánica 15/1999, de 13 de decembro, de Proteción de Datos de Carácter Persoal, ou unha norma con rango de Lei así o determine, agás que existan restricións conforme á normativa de aplicación de datos e documentos recabados. O citado consentimento poderá emitirse e recabarse por medios electrónicos.1. O Concello comprobará o contido da solicitude e da documentación presentada e o cumprimento dos requisitos específicos para a concesión das axudas de emerxencia municipal. A tales efectos, poderá pedir cantos datos e informes sexan necesarios a outras institucións ou entidades públicas e privadas ou á propia persoa solicitante, limitándose a aqueles que resulten imprescindibles para a comprobación do cumprimento por parte da persoa solicitante dos requisitos cuxo cumprimento se esixe para aceder á prestación.2. No caso de detectarse erros ou contradicións na solicitude ou a falla dalgún documento, o Concello poderá requirir á propia persoa solicitante ou a outras institucións ou entidades públicas e privadas calquera outro dato, documento ou informe que considere necesario para completar ou subsanar o expediente, sen prexuízo das demais actuacións de control e revisión que ao respecto puideran desenvolverse con posterioridade. De non ser subsanadas pola persoa solicitante as circunstancias que se sinalen por escrito dende o Concello no prazo de dez días, terase por desistida da solicitude.1.- O Concello comprobará que a persoa solicitante e as persoas membros da súa unidade de convivencia fixeron valer integramente os dereitos e prestacións sociais de contido económico aos que puideran ter dereito. A tales efectos, considerarase que se fixeron valer integramente os dereitos nas seguintes circunstancias: a) En canto aos dereitos e prestacións de calquer orde xurisdicional, unha vez que se emitira a correspondente setenza ou outra resolución xudicial ou, no seu defecto, unha vez que se iniciara en forma o procedimento de reclamación do dereito ou prestación de que se trate e non se desistira do mesmo. No caso de dereitos ou prestacións xa recoñecidos por resolución xudicial e non percibidos, entenderase que os ditos se fixeron valer cando se xustifique haber iniciado o incidente de execución da resolución xudicial correspondente por incumprimento da persoa obrigada a prestar aqueles. b) Nos demais casos, unha vez que se iniciara en forma o procedimento de reclamación do dereito ou prestación de que se trate, sempre que non se produza desistimento ou renuncia.2.- No caso de que a persoa solicitante ou as persoas membros da súa unidade de convivencia foran acreedoras de dereitos de carácter económico que non se fixeran valer, o Concello instará a persoa solicitante para que, con carácter previo ao dictado na resolución correspondente, se fagan valer tales dereitos de conformidade co disposto na lexislación vixente.3.- No caso de incumprimento da obriga sinalada no parágrafo anterior, terase á persoa solicitante por desistida da súa solicitude e o Concello poderá proceder sen máis trámite ao arquivo do expediente.1. O alcalde ou órgano en quen delegue, previo informe dos servizos sociais comunitarios, ditará a resolución de concesión ou denegación da axuda de emerxencia municipal. A resolución e notificación da concesión ou denegación realizarase nun prazo máximo de tres meses a partir da data de presentación de dita solicitude.2. Transcurrido o prazo anterior sen que houbera resolución expresa, as axudas de emerxencia municipal entenderanse denegadas, sen prexuizo da obriga de ditar resolución expresa.3. O prazo anterior quedará interrumpido cando o procedimento se paralice por causa imputable á persoa solicitante.1. As axudas de emerxencia municipal concederanse, en todo caso, previa comprobación da existencia dunha situación real e urxente de necesidade por parte dos servizos sociais e da existencia de crédito consignado para esa finalidade, respetando a orde de presentación de solicitudes.2. As axudas de emerxencia municipal farsense efectivas nos termos previstos na correspondente resolución de concesión. Non obstante, debido á subsidiariedade destas axudas, o abono das ditas paralizarase automáticamente si tivera dereito a outra axuda ou puidera ter dereito a axuda de emerxencia social do Goberno Galego.3. De acordo co que determinen os servizos sociais do Concello, o pago das prestacións poderá realizarse de forma fracionada ou dunha soa vez. Na correspondente resolución de concesión o órgano competente concretará a forma específica de pago e establecerá un prazo para a presentación das facturas ou xustificantes correspondentes aos gastos realizados. No suposto de que ditas facturas ou xustificantes non se presentaran no mencionado prazo, iniciarase, no seu caso, o correspondente procedimento de reintegro das axudas. Se no momento de proceder ao pago tivera obrigas pendentes de pago en vía executiva e estas obrigas foran anteriores á data de abono da axuda, procederase á súa compensación.1. O pago da axuda de emerxencia municipal farase á persoa solicitante. Non obstante ao anterior, o Concello poderá acordar, a proposta dos servizos sociais, o pago da prestación á persoa distinta da solicitante nos seguintes supostos: a) Declaración legal de incapacidade da persoa solicitante. b) Ingreso da persoa solicitante en centros residenciais públicos ou privados ou en centros de carácter penitenciario por un período de tempo igual ou superior a un mes. c) Incumprimento pola persoa solicitante da obriga de aplicar a prestación a finalidade para a que foi concedida. d) Informe dos servizos sociais comunitarios que constate a imposibilidade ou dificultade da persoa solicitante, por motivos socio-persoais, para destinar a prestación económica á finalidade para a que se otorgou. En tales casos, o pago da prestación deberá efectuarse a persoa que se estime máis idónea, a xuizo dos servizos sociais comunitarios, de entre as que teñen capacidade de obrar na unidade de convivencia, ou, no seu defecto, á persoa a que legalmente corresponda a tutela ou representación en casos de menores de idade ou incapacidade.1. Na resolución de concesión, establecerase a obriga para a persoa beneficiaria da axuda de emerxencia municipal de presentar facturas ou xustificantes dos gastos realizados. O prazo establecerase na resolución de concesión.2. Os xustificantes de realización dos gastos deberán incluir os datos básicos de identificación e localización da persoa física ou xurídica emisora, incluído o seu número de identificación fiscal (NIF) ou número de documento nacional de identidade (DNI), o concepto de gasto e a contía correspondente aos ditos.3. No caso de pagos non bancarios, os xustificantes emitidos por persoas físicas deberán conter a sinatura do recibí por parte daquelas e, no caso de persoas xurídicas, deberá presentarse a factura que as ditas deban emitir conforme á normativa que lles sexa de aplicación. A persoa solicitante das axudas de emerxencia municipal poderá desistir da súa solicitude ou renunciar á prestación xa recoñecida, mediante escrito dirixido ao Concello. Éste ditará resolución na que se expresen as circunstancias que concurren en tal caso, con indicación dos feitos producidos e as normas aplicables. O órgano competente poderá proceder a cantas revisións periódicas estime oportunas para comprobar se se manteñen as causas que motivaron a concesión. A tal efecto, poderá requirirse ás persoas beneficiarias das axudas para que comparezan ante a Administración e colaboren coa dita. Procederá o reintegro das cantidades percibidas e, no seu caso, a esixencia de intereses de demora, cando se produza algunha das causas que se establecen nos artigos 36 e 37 da Lei 38/2003 Xeral de Subvencións.1. No suposto de que as facturas ou xustificantes sinalados no artigo 21 non se presentaran no prazo indicado, tamén deberá de reintegrar a persoa beneficiaria as prestacións indebidamente percibidas ou na contía indebida.2. A obriga de reintegro tamén será de aplicación no caso de que a persoa beneficiaria percibira indebidamente ou na contía indebida axudas de emerxencia municipal. En calquera dos supostos previstos no artigo anterior, o Concello iniciará o procedimento de reintegro de prestacións indebidas de conformidade ao establecido na lexislación vixente. O prazo máximo para resolver e notificar a resolución do procedimento de reintegro será de seis meses dende a data de incoación do dito. Esgotado dito prazo sen que se ditara e notificara resolución expresa, producirase a caducidade do procedimento e a resolución que a declare ordeará o arquivo das actuacións. Nos supostos en que o procedimento se paralizara por causa imputable á persoa interesada, interrunpirase o cómputo do prazo para resolver e notificar a resolución. A modificación das condicións tidas en conta ao outorgar a subvención, así como nas axudas económicas recibidas por outras entidades públicas ou privadas co mesmo fin, podererán conlevar unha modificación no acordo de concesión da subvención. Serán motivos para a revisión da subvención, así como, se procede, para a súa revocación e reintegro da subvención concedida os seguintes: a) A percepción da subvención sen cumprir as condicións obrigatorias. b) Incumprimento total ou parcial dos obxectivos da subvención. c) Incumprimento ou cumprimento indebido da obriga de xustificar o uso da subvención concedida. d) Impedir as actividades de control financieiro ou de comprobación, negarse ou pór resistencia a elas. Impedir, como consecuencia do anterior, levar a cabo as actividades de comprobación do uso dado ás subvencións recibidas, do cumprimento do obxectivo e se se recibiran outras subvencións ou dispoñen doutros ingresos ou recursos para o mesmo obxectivo.1. Todos os datos e informes que, con relación a persoas solicitantes ou beneficiarias das axudas de emerxencia municipal, as demais persoas membros da súa unidade de convivencia e ás demais persoas que puideran beneficiarse da prestación, puideran ser requiridos ou solicitados polo Concello, limitaranse aos que resulten imprescindibles para a comprobación do cumprimento dos requisitos de aceso ás prestacións e das obrigas establecidas na Lei 10/2010, de 27 de novembro, de inclusión social de Galicia e na presente Ordenanza.2. O Concello garantirá a confidencialidade dos datos obtidos na tramitación dos expedientes por parte dos organismos competentes, nos termos previstos na Lei Orgánica 15/1999, de 13 de decembro, de Proteción de Datos de Carácter Persoal. Consignaranse anualmente nos orzamentos do Concello os recursos económicos necesarios para o financiamento das contías das axudas de emerxencia municipal. O réxime de infracións e sancións será o recollido no Título IV da Lei 38/2003, de 17 de novembro, Xeral de Subvencións, así como no Título IV do seu regulamento de desenvolvemento, aprobado por Real Decreto 887/2006, de 21 de xullo. A imposición de calquera sanción será, en todo caso, independente da obriga de reintegro das prestacións indebidamente percibidas. No previsto na presente Ordenanza aplicarase o disposto na lexislación sobre subvencións vixente en cada momento, actualmente a Lei 38/2003, de 17 de novembro, e a normativa xeral que a desenvolva, así como a Lei 30/1992, de 26 de novembro, de Réxime xurídico das administracións públicas e do procedemento administrativo común. Facúltase ao alcalde/sa para ditar cantas normas de aplicación e desarrollo da presente Ordenanza sexan necesarias, así como para resolver as dúbidas que xurdan na interpretación da dita. Esta Ordenanza entrará en vigor, segundo o establecido na Lei Reguladora de Bases de Réxime Local, unha vez publicada no BOP.” Boiro, 26 de xuño de 2014. Juan José Dieste Ortigueira Alcalde.